Фәрит Шиһапов

Фәрит Шиһапов, Фәрит Зөфәр улы Шиһапов (1951 елның 5 августы, ССРБ, РСФСР, ТАССР, Сарман районы, Карамалы — 2020 елның 2 декабре, РФ, ТР, Казан) — музыкант (трубада уйнаучы, концертмейстер), Татарстанның мәдәният эшлеклесе, Габдулла Тукай исемендәге Татар дәүләт филармониясендә симфоник оркестр директоры (1999—2001 елларда), Татар дәүләт җыр һәм бию ансамбле директоры урынбасары (2001—2002 елларда), Әлмәт татар драма театры директоры (2002—2004 елларда), Кәрим Тинчурин исемендәге Татар дәүләт драма һәм комедия театры директоры урынбасары (2005—2007 елларда), «Яңа музыка» ансамбле директоры һәм Софья Гобәйдуллина исемендәге Заманча музыка үзәге директоры в. в. б. (2007—2011 елларда), Казан дәүләт консерваториясе доценты. ТАССР атказанган (1987) һәм ТР халык (1995) артистыТатар энциклопедиясенең шәхесләр исемлеге. Казан: Татар энциклопедиясе иституты, 1997, 274нче бит.

 Тәрҗемәи хәле 
1951 елның 5 августында Татарстан АССР Сарман районы Карамалы авылында күп балалы эшче гаиләсендә туган. Музыкага мәхәббәт моңлы тавышлы әнисеннән килә. 1958—1963 елларда Сарман урта мәктәбендә, 1964—1966 елларда Җәлил (1964 елның 25 мартыннан бистә, 1968 елның 27 июненнән эшчеләр бистәсе)  урта мәктәбендә укый. Мәктәптә укыганда тынлы оркестрда уйный башлый. 8нче сыйныфны тәмамлагач, 1966—1970 елларда Әлмәт музыка укуханәсендә (1964-2007 елларда укуханә, 2007 елдан көллият) укый (ТАССР атказанган мәдәният хезмәткәре Ренат Шаһиев классы). «Трубачы –концертмейстер» белгечлеге буенча Нәҗип Җиһанов исемендәге Казан дәүләт консерваториясен (1975), Мәскәү консерваториясе каршында аспирантура тәмамлаган. 1976—1977 елларда Куйбышев хәрби округы Җыр һәм бию ансамбленең хәрби оркестрында хәрби хезмәттә була. 1980—1981 елларда ССРБ Кораллы Көчләренең Үзәк төркеме оркестрында (Чехословакия, Миловица) уйный.

 Хезмәт юлы 
1971—1995 елларда (өзеклек белән) Муса җәлил исемендәге Татар дәүләт академия опера һәм балет театры оркестрында труба төркеме концертмейстеры. Аның җитәкчелегендә театрда брасс-квинтет оеша, Казанда һәм чит илләрдә гастрольләрдә була. Ф. Шиһапов «Праһа язы» халыкара конкурсында (1973), Башкаручыларның бөтенсоюз конкурсында (Таллин, 1980), тынлы уен кораллары ансамбльләренең бөтенсоюз конкурсында (1989) катнаша.

1978—1979 елларда Кабарда-Балкар музыка театрында оркестр артисты һәм концертмейстер.

1996—2001 елларда Габдулла Тукай исемендәге Татар дәүләт филармониясенең Дәүләт симфоник оркестрында: артист, дирижер, 1999 елдан оркестр директоры.

2001-2002 елларда Татар дәүләт җыр һәм бию ансамбле директорының гомуми мәсьәләләр буенча урынбасары.

2002—2004 елларда Әлмәт татар драма театры директоры. Әлмәт шәһәренең 50 еллыгына, Татарстан нефтеның 60 еллыгына багышлап, Татарстанның Кама аръягы театр фестивален уздыру инициативасы белән чыга. 2003 елның декабрендә узган 1нче фестиваль Шамил Бикчуринның беренче нефтьчеләр тормышына багышланган «Тальян моңы» спектакле белән ачыла Әлмәт татар театры. kino-teatr.ru. Фестивальдә Чаллы, Минзәлә, Бөгелмә, Түбән Кама, Туймазы шәһәрләреннән татар һәм рус театр коллективлары катнаша. 2004 елда Әлмәт театрының 60 еллыгына багышлап, 2нче фестиваль уздырыла. 2004 елда Тукай бүләге лауреаты Дамирә Кузаевага багышлап, «Йолдызлардан мине эзләгез» театр фестивале оештыра, фестиваль актрисаның туган ягы — Пермь өлкәсе Барда районында уза.

2005—2007 елларда Кәрим Тинчурин исемендәге Татар дәүләт драма һәм комедия театры директоры урынбасары.

2007-2011 елларда «Яңа музыка» ансамбле директоры һәм Софья Гобәйдуллина исемендәге Заманча музыка үзәге директоры .

1996 елдан Нәҗип Җиһанов исемендәге Казан дәүләт консерваториясендә укыта: 1996-1998 елларда камера ансамбле курсын, 2007 елдан труба һәм тынлы уен кораллары оркестры курсларын алып бараА. Латочкина.    Шигапов Фарид Зуфарович.  Казанский театральный музей.

2020 елның 2 декабрендә 69 яшендә вафат Тирән кайгы. Әлмәт театрының instagram аккаунты, 2.12.2020 Татарстанның халык артисты Фәрит Шиһапов вафат. Азатлык радиосы, 2.12.2020.

 Бүләкләре, матаулы исемнәре 
 1987 — ТАССР атказанган артисты 
 1995 — ТР халык артисты

 Гаиләсе 
Өйләнгән, ике баласы бар.

 Искәрмәләр 

 Әдәбият 
 Сарман районы энциклопедиясе (төзүче Дамир Гарифуллин). Яр Чаллы: «Идел-йорт», 2000, 233нче бит.
 Илһамлы Сарман. Антология (төзүче-мөхәррире Дамир Гарифуллин). Казан: «Яз», 2017, 347нче бит. ISBN 978-5-9500696-1-1

 Сылтамалар 

  Фәрит Шиһапов «Милләттәшләр» порталында

 Моны да карагыз 

Төркем:Әлмәт музыка көллиятен тәмамлаучылар
Төркем:Казан консерваториясен тәмамлаучылар
Төркем:Әлифба буенча музыкантлар
Төркем:Вуз укытучылары
Төркем:Театр директорлары
Төркем:Татарстанның халык артистлары
Төркем:Шәхесләр:Әлмәт татар дәүләт драма театры